stanford-oval/wikipedia huggingface dataset:
Guy Roux

| 0 | 1 | 2 |
| --- | --- | --- |

Henkilötiedot
Koko nimi: Guy Roux
Syntymäaika: 18. lokakuuta 1938 (ikä 85)
Syntymäpaikka: Colmar, Alsace, Ranska
Seura
Seura: -
Tehtävä: Päävalmentaja
Seurat
| Vuodet | Seura | O (M) |
| 1954–1957 1957–1958 1958–1961 |  AJ Auxerre  Stade Poitevin  Limoges FC |  |
Valmennusura
1961–2005 2007:  AJ Auxerre  RC Lens
Guy Roux (s. 18. lokakuuta 1938 Colmar) on ranskalainen entinen jalkapalloilija ja valmentaja.
Hänet muistetaan erityisesti AJ Auxerren luotsaamisesta alasarjoista aina Ligue 1:n mestariksi asti. Kaiken kaikkiaan Roux valmensi joukkuetta 44 vuotta.
Ura

Colmarissa syntynyt Roux pelasi jalkapalloa Auxerressa alkaen vuodesta 1952. Vuonna 1961 Roux aloitti seuran pelaajavalmentajana, ja hänen opeillaan seura nousi tasaisesti sarjaportaita ylöspäin. Vuonna 1979 joukkue oli ensimmäistä kertaa Ranskan cupin finaalissa, ja vuotta myöhemmin Auxerre nousi Ligue 1:een. Pitkä ja menestyksekäs taival kulminoitui kaudella 1995–1996 saavutettuun mestaruuteen. 1990-luvulla Auxerre voitti lisää Ranskan cup-mestaruuksia ja nousi Roux’n johdossa parhaimmillaan UEFA Cupin välieriin asti. Lopulta kesällä 2005 Roux ilmoitti siirtyvänsä eläkkeelle tehtävistään.
Roux palasi kentän laidalle kesäkuussa 2007, kun RC Lens nimesi hänet päävalmentajaksi. Roux’n johdolla Lens aloitti kauden 2007–2008 surkeasti. Roux päätti jättää tehtävänsä neljännen kierroksen ottelun jälkeen, kun Lens hävisi Strasbourgille 2–1.
Ura > Meriitit

Ranskan mestaruus: 1996
Coupe de France (4): 1994, 1996, 2003, 2005
Hopeaa: 1979
Division 2: 1980
UEFA Intertoto Cup (2): 1997, 2007
Coupe des Alpes (2): 1985, 1987
| 0 | 1 | 2 |
| --- | --- | --- |
| Edeltäjä: Christian Di Orio | AJ Auxerren päävalmentaja 1961–2005 | Seuraaja: Jacques Santini |
| 0 | 1 | 2 |
| --- | --- | --- |
| Edeltäjä: Francis Gillot | RC Lensin päävalmentaja 2007 | Seuraaja: Jean-Pierre Papin |
| 0 | 1 | 2 |
| --- | --- | --- |
| Edeltäjä: Jean-Claude Suaudeau Jean Fernandez Francis Smerecki | France Footballin vuoden valmentaja 1986 1988 1996 | Seuraaja: Jean Fernandez Gérard Gili Jean Tigana |
| 0 | 1 | 2 |
| --- | --- | --- |
| Edeltäjä: Francis Smerecki | UNFP:n Vuoden valmentaja Ligue 1:ssä 1997 | Seuraaja: Daniel Leclercq |
Helen Zimmern

Helen Zimmern. Kuva Hubert Herkomer 1876.
Helen Zimmern (1846 Hampuri – 1934) oli saksalaissyntyinen englantilainen kirjailija. Hän kirjoitti kertomuksia, joita julkaistiin kokoelmina, esimerkiksi Stories in precious stones (1873), Told by the Waves (1874), Tales from the Edda (1882), sekä tutkielmat Schopenhauer, his life and philosophy (1876) ja G. E. Lessing, his life and his works (1878). Hän käänsi englanniksi Gotthold Ephraim Lessingin teoksen Hamburgische Dramaturgie.
Aiheesta muualla

Kuvia tai muita tiedostoja aiheesta Helen Zimmern Wikimedia Commonsissa
G.I. Joe: Kosto

| G> I. Joe: Kosto.G.I. Joe: Retaliation |
| --- | --- |

Ohjaaja:  Jon M. Chu
Käsikirjoittaja:  Rhett Reese Paul Wernick
Tuottaja:  Lorenzo di Bonaventura Brian Goldner
Säveltäjä:  Henry Pryce Jackman
Kuvaaja:  Stephen F. Windon
Leikkaaja:  Roger Barton Jim May
Lavastaja:  Cynthia La Jeunesse
Pääosat:  Dwayne Johnson Bruce Willis D.J. Cotrona Lee Byung-hun Adrianne Palicki Ray Park Jonathan Pryce Channing Tatum
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer Hasbro Skydance Media di Bonaventura Pictures DreamWorks Paramount Pictures
Levittäjä:  UIP-Dunafilm Netflix Paramount Pictures
Ensi-ilta:  29. maaliskuuta 2013
Kesto:  125 minuuttia
Alkuperäiskieli:  englanti
Budjetti:  130 000 000 dollaria
Tuotto:  375 740 705 dollaria
Edeltäjä:  G.I. Joe: The Rise of Cobra
Aiheesta muualla
IMDb 
Elonet
AllMovie
Infobox OKNimi-testi OK: 
G.I. Joe: Kosto (G.I. Joe: Retaliation) on vuonna 2013 ensi-iltansa saanut tieteistoimintaelokuva ja jatko-osa elokuvalle G.I. Joe: The Rise of Cobra. Elokuvan päähenkilöitä esittävät Dwayne Johnson, Bruce Willis, Channing Tatum, Adrianne Palicki, Ray Park, Lee Byung-hun, Ray Stevenson, D.J. Cotrona ja Elodie Yung. Elokuvan ohjasi Jon M. Chu.
Juoni

Zartan lavastaa Presidenttinä G. I. Joet Yhdysvaltain rikollisiksi ja Cobra Commander saa vaikutusvaltansa myötä kaikki maailman johtajat heidän puolelleen sotimaan G. I. Joeta vastaan. Ilmahyökkäyksen jälkeen G. I. Joen tukikohtaan jäljelle jäävät enää Roadblock, Flint, Lade Jaye ja Snake Eyes, jotka yhdessä ryhmän alkuperäisen johtajan kenraali Coltonin kanssa käyvät taistoon Cobran suunnitelmaa vastaan.
Näyttelijät

| 0 | 1 | 2 |
| --- | --- | --- |
|  Dwayne Johnson  | … |  Roadblock   |
|  Bruce Willis  | … |  Kenraali Joseph Colton   |
|  D.J. Cotrona  | … |  Flint   |
|  Lee Byung-hun  | … |  Storm Shadow   |
|  Adrianne Palicki  | … |  Lady Jaye   |
|  Ray Park  | … |  Snake Eyes   |
|  Jonathan Pryce  | … |  Yhdysvaltain presidentti   |
|  Ray Stevenson  | … |  Firefly   |
|  Channing Tatum  | … |  Duke Hauser   |
|  Arnold Vosloo  | … |  Zartan   |
|  RZA  | … |  Blind Master   |
|  Élodie Yung  | … |  Jinx   |
|  Joseph Mazzello  | … |  Mouse   |
|  Walton Goggins  | … |  Warden Nigel James   |
|  Luke Bracey  | … |  Cobra Commander   |
|  Robert Baker  | … |  Cobra Commander (ääni)   |
Tuotanto

Elokuvan budjetti oli 130 miljoonaa dollaria. Kuvaukset aloitettiin 11. elokuuta 2011 Louisianassa. Kuvauksissa sattui kuolintapaus 22. marraskuuta, kun eräs kuvausryhmän jäsen kuoli New Orleansissa varastossa sattuneessa onnettomuudessa kuvausten aikana. Elokuvan alustava traileri julkaistiin 12. joulukuuta 2011 ja se huomioitiin kahdella Golden Trailer -ehdokkuudella. Elokuvan suunniteltu julkaisuajankohta oli 29. maaliskuuta 2013.
Palkinnot

G.I. Joe: Kosto sai yhteensä 12 ehdokkuutta, joista se voitti yhden palkinnon elokuvan sävellyksistä.
Palkinnot > Voitetut

ASCAP Film and Television Music
2014 Top Box Office Films: Henry Jackman
Palkinnot > Ehdokkuudet

Acapulco Black Film Festival
2014 Vuoden artisti: Dwayne Johnson; elokuvista Snitch, G.I. Joe: Kosto, Pain & Gain ja Fast & Furious 6
Golden Trailer
2012 Paras toiminta
2012 Kesä 2012 Blockbuster
2013 Paras toiminta
IGN Summer Movie
2013 Paras toimintaelokuva
Kids' Choice
2014 Suosikki miessankari: Dwayne Johnson
Teen Choice
2013 Paras toimintaelokuva
2013 Paras miesnäyttelijä toimintaelokuvassa: Dwayne Johnson
2013 Paras naisnäyttelijä toimintaelokuvassa: Adrianne Palicki
2013 Paras elokuvan kohtauksen viejä: Channing Tatum
World Stunt
2014 Paras stuntti takilalla: Kurt D. Lott (Himalajan vuorikohtaus)
Haarus

Haarus on Suomessa sijaitseva kylä Kauhavan kaupungissa, entisten Alahärmän ja Kortesjärven kuntien alueella. Haarus on Haarusjärven rannalla. Haaruksessa asuu neljä asukasta. Lisäksi siellä on 11 mökkiä.
Maantieto

Haarus sijaitsee Haarusjärven ympärillä. Sen runkoverkon muodostaa Haaruksentie, Haaruskankaantie sekä Laitalantie. Kaikki Haaruksen ympärivuotiset asukkaat asuvat järven länsipäässä.
Maantieto > Luonto

Haaruksen länsiosassa sijaitsee Haaruskangas niminen hiekkakangassa. Kankaalle on hiekanoton seurauksena muodostunut lampia. Haaruksen metsät ovat havuvoittoisia.
Maantieto > Luonto > Haarusjärvi

Haarusjärvi on 40,8 hehtaarinen järvi Haaruksessa. Haarusjärveen laskee Kakkurilampi Kakkuriluoman kautta. Laskupaikalle on rakennettu tekosaaria turpeen/humuksen vuoksi. Haarusjärvi laskee Pirttisenjoen kautta Purmojokeen.
Palvelut

Kauhavan kaupungin uimaranta
Haaruksen retkeilyreitistö
Leirintäalue Ruskonranta
Mökkikylä Jääskänloma
Hans Øllgaard (taiteilija)

| Hans Øllgaard> Henkilötiedot |
| --- | --- |
Syntynyt: 10. lokakuuta 1911 Kööpenhamina, Tanska
Kuollut: 29. syyskuuta 1969 (57 vuotta) Kööpenhamina, Tanska
Ammatti:  taidemaalari
Hans Øllgaard (1911–1969) oli tanskalainen taidemaalari. Hän kuului vuonna 1933 perustettuun tanskalaisten surrealistitaiteilijoiden ryhmään Linien. Ryhmään kuuluivat myös Vilhelm Bjerke Petersen, Richard Mortensen, Ejler Bille, Henry Heerup, Sonja Ferlov ja Gustaf Munch-Petersen. Ryhmän ensimmäinen näyttely pidettiin Charlottenborgissa 17.1.1934 ja siitä on sittemmin tullut yksi Tanskan taidehistorian merkkipaaluista. Ryhmä julkaisi myös Linien-nimistä kuukausittain ilmestyvää taidelehteä.
Hans von Tschammer und Osten

| Hans von Tschammer und Osten |
| --- | --- |

Henkilötiedot
Syntynyt: 25. lokakuuta 1887 Dresden
Kuollut: 25. maaliskuuta 1943 (55 vuotta) Berliini
Sotilashenkilö
Palvelusmaa(t):   Saksan keisarikunta  Saksa
Taistelut ja sodat:  ensimmäinen maailmansota toinen maailmansota
Sotilasarvo:  Luutnantti
Hans von Tschammer und Osten (kesk.) Helsingissä kesällä 1940. Vasemmalla K. E. Levälahti ja oikealla J. W. Rangell.
Hans von Tschammer und Osten (25. lokakuuta 1887 Dresden – 25. maaliskuuta 1943 Berliini) oli saksalainen urheilujohtaja, SA-johtaja ja natsipuolueen valtiopäiväjäsen. Hän oli naimisissa Sophie Margarethe von Carlowitzin kanssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hans von Tschammer und Osten
Helma Knorscheidt

| Mitalit | Mitalit | Mitalit |  |
| --- | --- | --- | --- |
|  Helma Teuscher vuonna 2009. |  Helma Teuscher vuonna 2009. |  Helma Teuscher vuonna 2009. |  |
Maa:   Itä-Saksa
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Helsinki 1983 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Budapest 1983 | kuulantyöntö |  |
|  Pronssia | Grenoble 1981 | kuulantyöntö |  |
Helma Teuscher (o.s. Knorscheidt, s. 31. joulukuuta 1956) on saksalainen kuulantyönnön MM- ja EM-mitalisti, joka aktiiviurallaan edusti Saksan demokraattista tasavaltaa.
Knorscheidt saavutti Grenoblen sisäratojen EM-kilpailuissa 1981 pronssia tuloksella 20,12. Ateenan EM-kilpailuissa 1982 hän sijoittui kuudenneksi. Hän sai Budapestin EM-hallikilpailuissa 1983 hopeaa tuloksella 20,35. Saman vuoden Helsingin MM-kilpailuissa hän saavutti hopeaa tuloksella 20,70. Hän oli vuonna 1983 lisäksi toinen Euroopan cupin A-finaalissa.
Knorscheidt saavutti universiadeissa kultaa Bukarestssa 1981 tuloksella 20,24, hopeaa Méxicossa 1979 tuloksella 20,36 ja pronssia Sofiassa 1977 tuloksella 19,29.
Knorscheidt työnsi ennätyksensä 21,19 Berliinissä 24. toukokuuta 1984. Sisäradoilla hän työnsi parhaimmillaan 21,03 Berliinissä 4. elokuuta 1983.
HMS Prince (1670)

| HMS Prince |
| --- | --- |


Aluksen vaiheet
Rakentaja:  Chathamin telakka
Laskettu vesille:  3. joulukuuta 1670
Palveluskäyttöön:  15. tammikuuta 1672
Loppuvaihe:  romutettu 1813
Tekniset tiedot
Uppouma:  1 403 bm (suunniteltu) 1 395 bm (toteutunut)
Pituus:  50,98 m (tykkikansi) 39,93 m (köli)
Leveys:  13,64 m
Syväys:  5,79 m
Miehistöä:  780
Aseistus
Aseistus:  100 tykkiä
HMS Prince oli Englannin kuninkaallisen laivaston vuonna 1670 vesillelaskettu 100-tykkinen ensimmäisen luokan linjalaiva.
Valmistus

Alus tilattiin kesäkuussa 1667 Chathamin telakalta, jossa rakennustöistä vastasi Phineas Pett nuorempi. Se laskettiin vesille 3. joulukuuta 1670. Valmistuskustannukset olivat 23 851 puntaa.
Palvelus

Alus otettiin palvelukseen 15. tammikuuta 1672 Yorkin herttuan lippulaivana päällikkönään Sir John Cox. Aluksella oli lippukapteenina Sir John Narborough. Kolmannessa Englannin–Hollannin sodassa Solebayn taistelussa 28. toukokuuta alus oli Englannin laivaston punaisen laivueen keskimmäisessä osastossa, joka taisteli amiraali Michiel de Ruyterin johtaman Alankomaiden laivaston keskustaa vastaan. De Ruyterin lippulaiva De Zeven Provinciën vaurioitti Princeä pahoin kahden tunnin tykistötaistelussa muun muassa aluksen päällikkö Sir John Cox sai surmansa, jolloin Narborough siirtyi aluksen päälliköksi. Yorkin herttua joutui siirtämään lippunsa HMS St. Michaelille.
Alus kuului 7. helmikuuta 1673 siniseen laivueeseen päällikkönään sinisen laivueen amiraali Sir Edward Spragge, joka sai surmansa 11. elokuuta 1673. Aluksella oli lippukapteenina Thomas Fowler. Schooneveldin taisteluissa 28. toukokuuta ja 4. kesäkuuta alus oli sinisen laivueen keskimmäisessä osastossa. Se oli 11. elokuuta edelleen sinisessä laivueessa Texelin taistelussa, jossa HMS St. Georgelle siirtynyt Spragge sai surmansa. Fowler vastaanotti aluksen päällikkyyden, mistä hän luopui 16. elokuuta.
Harlem (Georgia)

| Harlem |
| --- | --- |

 Koordinaatit: 33°25′1″N, 82°18′50″W 
Valtio:  Yhdysvallat
Osavaltio:  Georgia
Piirikunta:  Columbia
Pinta-ala:  
 – Kokonaispinta-ala:  6,5 km²
 – Josta vettä:  0 km² (0 %)
Korkeus:  169 m
Väkiluku (2000):  1 814
 – Väestötiheys:  279,1 as./km²
Aikavyöhyke:  UTC – 5 (kesäaika UTC – 4)
 
 http://www.harlemga.org/ 
Infobox OKVirheellinen NIMI-arvo: 
Harlem on kaupunki Yhdysvaltain Georgian osavaltion itäosassa. Sen pinta-ala on 6,6 km² (vettä 0,1 km²) ja asukasluku 1 814 (2000. Asukkaista 70,9 prosenttia on valkoisia, 25,4 prosenttia mustia ja 2,3 prosenttia latinoja. Kaupunki on Paksukaisen roolista tunnetun komedianäyttelijä Oliver Hardyn synnyinpaikka.
Aiheesta muualla

Kaupungin kotisivut
Hal Robson-Kanu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Thomas Henry Alex Robson-Kanu
Syntymäaika: 21. toukokuuta 1989 (ikä 35)
Syntymäpaikka: Lontoo, Englanti
Pelipaikka: vasen laitalinkki
Pituus: 183 cm
Paino: 83 kg
Seura
Seura: West Bromwich Albion
Pelinumero: 4
Junioriseurat
: Reading
Seurat
| Vuodet | Seura | O | (M) |
| 2007–2016 | Reading | 198 | (24) |
| 2008 | → Southend United (laina) | 8 | (3) |
| 2008 | → Southend United (laina) | 14 | (2) |
| 2009 | → Swindon Town (laina) | 20 | (4) |
| 2016– | West Bromwich Albion | 4 | (0) |
| Yhteensä | Yhteensä | 244 | (33) |
Maajoukkue
| 2007–2008 | Englanti U19 | 2 | (0) |
| 2009 | Englanti U20 | 1 | (0) |
| 2010 | Wales U21 | 4 | (2) |
| 2010– | Wales | 44 | (5) |
 Seurajoukkueuran tilastot kattavat vain kansalliset sarjat, päivitetty 28. lokakuuta 2016.  Maajoukkueuran tilastot päivitetty 10. marraskuuta 2018.
Thomas Henry Alex "Hal" Robson-Kanu (s. 21. toukokuuta 1989 Lontoo, Englanti) on englantilais-walesilainen jalkapalloilija. Pelipaikaltaan hän on vasen laitalinkki. Robson-Kanu edustaa Englannin valioliigassa pelaavaa West Bromwichia. Hän kuuluu Walesin maajoukkueeseen.
Seurajoukkueura

Robson-Kanu nousi Readingin alle 18-vuotiaiden joukkueesta seuran edustusmiehistöön kesällä 2007. Tammikuun 2008 lopulla hänet lainattiin loppukaudeksi Englannin Ykkösliigan Southend Unitediin, jossa hän vietti kolmen kuukauden lainajakson myös syyskaudella 2008. Liigadebyyttinsä hän teki Southendin ottelussa Leyton Orientia vastaan helmikuussa 2008. Hän pelasi Southendissa kaikkiaan 22 liigaottelua, joissa teki viisi maalia. Tammikuun 2009 lopulla hänet lainattiin kauden loppuun ulottuneella sopimuksella Swindon Towniin, jossa hän teki neljä maalia pelaamissaan 20 Ykkösliigan ottelussa.
Robson-Kanu pelasi ensimmäisen ottelunsa Readingin edustusjoukkueessa Englannin Mestaruussarjan ottelussa Nottingham Forestia vastaan elokuussa 2009. Kaikkiaan hän pelasi seurassa 173 Mestaruussarjan ottelua, joissa teki 17 maalia, ja kaksi nousukarsintaottelua. Kaudella 2012–2013 Reading pelasi Valioliigassa ja Robson-Kanu teki seitsemän maalia pelaamissaan 25 valioliigaottelussa.
Robson-Kanu siirtyi Valioliigan West Bromwich Albioniin vapaalla siirrolla kesällä 2016.
Maajoukkueura

Robson-Kanu pelasi Englannin alle 19- ja 20-vuotiaiden maajoukkueissa, mutta Walesin alle 21-vuotiaiden joukkueessa. Ensimmäisen ottelunsa Walesin A-maajoukkueessa hän pelasi maaottelussa Kroatiaa vastaan toukokuussa 2010. Ensimmäisen arvokilpailujen karsintaottelunsa hän pelasi EM-karsintaottelussa Bulgariaa vastaan saman vuoden lokakuussa. Ensimmäisen maaottelumaalinsa hän teki MM-karsintaottelussa Skotlantia vastaan maaliskuussa 2013.
Robson-Kanu pelasi ensimmäisen arvokilpailujen lopputurnauksen ottelunsa EM-kilpailuissa 2016 Slovakiaa vastaan. Hän tuli 71. minuutilla vaihdosta kentälle ja teki kymmenen minuuttia myöhemmin Walesin voittomaalin. Seuraavassa ottelussa Englantia vastaan hän nousi avauskokoonpanoon. Venäjää vastaan hän ei pelannut ja ottelussa Pohjois-Irlantia vastaan hän tuli vaihtopelaajana kentälle. Puolivälieräottelussa Belgiaa vastaan hän oli avauskokoonpanossa ja teki ratkaisevan 2–1-maalin. Hän oli avauksessa myös tappiollisessa välieräottelussa Portugalia vastaan.
Robson-Kanu on pelannut kaikkiaan 44 A-maaottelua ja tehnyt niissä viisi maalia.
Harlemin renessanssi

Harlemin renessanssi (engl. Harlem Renaissance) oli afroamerikkalaisen kulttuurin kukoistuskausi vuosien 1917–1935 Harlemissa, New Yorkissa. Sinä aikana Harlem nousi afroamerikkalaisen kulttuurin keskukseksi, jonne saapui paljon mustia kirjailijoita, kuvataiteilijoita, muusikkoja, valokuvaajia, runoilijoita ja oppineita. Moni heistä pakeni Yhdysvaltain eteläosien sortoa paikkaan, jossa he saattoivat ilmaista kykyjään.
Harlemin renessanssin tunnettuja kirjailijoita ja aktivisteja olivat esimerkiksi Langston Hughes, Claude McKay, Countee Cullen, Arna Bontemps, Zora Neale Hurston, Nella Larsen, Jean Toomer, Walter Francis White ja James Weldon Johnson. Jazz nousi hyvin suosituksi, ja Harlemin klubeissa esiintyivät esimerkiksi Duke Ellington, Louis Armstrong, Bessie Smith ja Billie Holiday.
Aiheesta muualla

Kuvia tai muita tiedostoja aiheesta Harlemin renessanssi Wikimedia Commonsissa
Hammerfestin kirkko

| Hammerfestin kirkko Hammerfest kirke |
| --- | --- |
 Kirkko vuonna 2008.
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1961
Suunnittelija:  Hans Magnus
Materiaali:  betoni
Istumapaikkoja:  350
Tyylisuunta:  modernismi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hammerfestin kirkko (norj. Hammerfest kirke) on Hammerfestin kunnassa Finnmarkin läänissä Norjassa sijaitseva modernistinen betonikirkko. Sen suunnitteli arkkitehti Hans Magnus ja se valmistui vuonna 1961. Ikkunamaalaukset on tehnyt taiteilija Jardar Lunde. Hammerfestin vanha kirkko tuhoutui toisen maailmansodan loppuvaiheessa saksalaisten vetäytyessä kaupungista.
Kuvia

Alttari
Urut
Aiheesta muualla

Kuvia tai muita tiedostoja aiheesta Hammerfestin kirkko Wikimedia Commonsissa
Hammer of Hate

| Hammer of Hate |
| --- | --- |
Perustettu:  2003
Perustajat:  Molestor Kadotus
Tilanne:  aktiivinen
Jakelijat:  No Sign of Life Records
Tyylilajit:  black metal
Kotimaa:  Suomi
Sijainti:  Tampere
Kotisivu
Infobox OKNimi-testi OK: 
Hammer of Hate on vuodesta 2003 lähtien toiminut suomalainen black metal -musiikin julkaisemiseen erikoistunut levy-yhtiö. Sen perusti Anal Blasphemyn ja Calvariumin solisti Molestor Kadotus. Hän myi yrityksen KVLTin jäsenille vuonna 2013.
Levy-yhtiöllä on alamerkki, Spread Evil Distribution, jonka oikeudet jäivät Molestor Kadotukselle Hammer of Haten myynnin yhteydessä.
Yhtyeet

Anal Blasphemy
Anguished
Arsonist Lodge
Black Death Ritual
Evangelivm
Förgjord
Hoath
IC Rex
Noenum
Valoton
Vitsaus
Aiheesta muualla

Levy-yhtiön kotisivu
Heidi Mohr

Heidi Mohr (29. toukokuuta 1967 Weinheim, Baden-Württemberg – 7. helmikuuta 2019) oli saksalainen jalkapalloilija. Hän pelasi naisten jalkapallon Bundesliigassa ja vuosina 1986–1996 Saksan maajoukkueessa. Hän osallistui vuoden 1996 kesäolympialaisiin Atlantassa sekä vuosien 1991 ja 1995 naisten maailmanmestaruuskilpailuihin.
Hell’s Gaten kansallispuisto

| --- | --- |
Sijainti:  Kenia, Nakurun piirikunta
Pinta-ala:  68 km2
| --- | --- |
Nimi alkuperäiskielellä:  Hell's Gate National Park
Tyyppi:  Kansallispuisto 
Perustettu:  1984 
Luokitus:  Maailmanperinnön aieluettelon kohde (d) (12. helmikuuta 2010) 
muokkaa - muokkaa wikitekstiä - muokkaa Wikidataa
Hell's Gaten kansallispuisto on luonnonsuojelualue Keniassa.  Maisema on erikoista ja monimuotoista, siellä on kivitorneja ja jyrkkiä rotkoja. Suuriin nisäkkäisiin kuuluvat puhvelit, seeprat, antiloopit ja paviaanit. Leijonakuningas-elokuvan piirtäjät hakivat mallia puiston maisemista. Siellä ei kuitenkaan elä leijonia eikä muitakaan suuria petoja.
Eri lähteiden mukaan puisto on saanut nimensä ("helvetin portti") joko alueen geotermisestä toiminnasta tai kapeasta, korkeasta Ol Jorowan rotkosta, joka kulkee puiston keskiosassa.
Puistoa peittävä laava ja tuhka on peräisin Longonot-tulivuoren purkauksesta sata vuotta sitten. Edelleen jatkuvan geotermisen toiminnan takia siellä on geysireitä ja kuumia lähteitä. Puisto on perustettu vuonna 1984, sen pinta-ala on 68 km2. Sitä on ehdotettu Unescon maailmanperintökohteeksi vuonna 2023.
Puiston uhanalaisiin nisäkkäisiin kuuluvat kirahvin nopeasti vähenevä alalaji masaikirahvi, eräs vuoriruokoantilooppi (Redunca fulvorufula chanleri) ja leopardi. Äärimmmäisen uhanalainen savannikorppikotka pesii tässä puistossa ja käy joskus Masai Maran puolella ruokailemassa. Puistossa on tavattu myös äärimmäisen uhanalaiset petolinnut pikkukorppikotka ja suomukorppikotka.
HMS Laxen (1914)

| HMS Laxen |
| --- | --- |

Aluksen vaiheet
Rakentaja:  Karlskronavarvet
Laskettu vesille:  1914
Palveluskäyttöön:  22. helmikuuta 1915
Poistui palveluskäytöstä:  1935
Tekniset tiedot
Uppouma:  140 t
Pituus:  26,8 m
Leveys:  3,6 m
Syväys:  3,3 m
Koneteho:  1-akselinen, 1 x 6-sylinterinen Atlas U-11 -dieselmoottori 225 hv 1 x sähkömoottoria
Nopeus:  8,8 solmua (pinnalla) 6,6 solmua (sukelluksissa)
Miehistöä:  10
Aseistus
Aseistus:  1 x 45,7 cm M/04 -torpedoputki
HMS Laxen (runkonumero L) oli Ruotsin laivaston vuonna 1915 palvelukseenotettu Laxen-luokan sukellusvene.
Valmistus

Alus tilattiin Karlskronan laivastontelakalta. Se laskettiin vesille 1914 ja liitettiin laivastoon 22. helmikuuta 1915.
Palvelus

Alus poistettiin palveluksesta 1935. Sen myöhempi kohtalo on tuntematon.
Heidi Pappila

Heidi Marietta Pappila (24. heinäkuuta 1989 Raisio) on suomalainen keskimatkojen juoksija. Seuratasolla hän edustaa Raision Kuulaa ja hänen valmentajanaan toimii Kimmo Knaapi. Pappilan juoksumatkat ovat 400 metriä, 800 metriä ja 1 500 metriä. Aikuisten SM-kisoista Pappila on saavuttanut ulkoradoilta kaksi pronssia 4 × 800 metrin viestissä. SM-tasolla hallikisoista hänellä on saavutettuna 800 metriltä yksi kulta ja kaksi pronssia sekä yksi kulta 1 500 metriltä. Arvokisaedustuksina Pappila on ollut edustamassa Suomea alle 20-vuotiaiden MM-kisoissa 2008 ja alle 23-vuotiaiden EM-kisoissa 2009. Suomi-Ruotsi-maaottelussa hän on edustanut Suomea lukuisia kertoja vuodesta 2005 lähtien 400 metrillä, 800 metrillä, 1 500 metrillä ja 4 × 400 metrin viestissä.